badkamer discount breda – wachoviaequitysettlement
Tag: badkamer discount breda
De Hoogst Elegant Door Welgevallig badkamers breda
Posted on June 30, 2018 May 27, 2018 by Van De Lange
Badkamers Breda C78 Van Badkamer En Het Badhuys Breda Thuis Badkamers Breda Moderne Badkamer Met Zwarte Tegels En Meubel In Eikenhout Het Om De Hoogst Elegant Door Welgevallig badkamers breda Badkamers Breda 1y74 Badkamer Design Badkamers Breda Pichiu Jump Off Bij Badkamers Breda Wonderbaar Badkamers Breda 2 Badkamer Orion Grando Keukens Amp Woor Badkamers Breda […]
Posted in Huis Interieur en exterieur ontwerp ideeTagged badkamer discount breda, badkamer kitten breda, badkamer ontwerpen breda, badkamers regio breda, outlet badkamers bredaLeave a Comment on De Hoogst Elegant Door Welgevallig badkamers breda Marion Holm - Wikipedia
Marion Holm is ’n Afrikaanse akteur en skrywer van toneelstukke.
3.1 Tydskrifte en koerante
Marion Holm is die jongste van drie dogters en gaan skool aan die Laer Meisieskool Worcester, waarna sy matrikuleer aan die De Kuilenskool in Kuilsrivier in die Kaap. Sy studeer daarna Drama aan die Universiteit van Stellenbosch, waar sy aan verskeie produksies deelneem. In 1983 wen sy die USAT-prys as beste byspeler vir haar rol in “In Camera”, terwyl sy in 1986 ’n Fleur du Cap-benoeming ontvang as mees belowende student. Hoewel sy al haar dramavakke afhandel, gradueer sy nie omdat sy nie ander vereiste vakke geslaag het nie. Na universiteit sluit sy in 1986 aan by die Kaapse Raad vir die Uitvoerende Kunste (KRUIK) en is hier betrokke by verskeie opvoerings, waaronder die omstrede “Piekniek by Dingaan” saam met onder andere Koos Kombuis, Johannes Kerkorrel en Nataniël, en “Panorama” van Pieter-Dirk Uys. Sy kry benoemings vir Fleur du Cap-pryse as beste aktrise in “Ubu Roi” in 1988 en as beste byspeler in “Tartuffe” in 1989. Hierna sluit sy in 1989 by die Streeks Uitvoerende Kunsteraad van die Oranje-Vrystaat (SUKOVS) aan as voltydse akteur en verwerf die Cobus Rossouw-toekenning in 1990. In hierdie tyd doen sy ook heelwat radiowerk. Sy gaan werk dan in 1990 in Hermanus by die Ou Hawe Museum as ’n assistent, waarna sy Johannesburg toe trek en by Sukhulu Holdings, ’n in- en uitvoermaatskappy, ontvangsdame is en ook die skakelbord beman. Daarna gaan werk sy by Leads Artiste Agency as kunstenaarsagent. Dan skryf sy vir ’n ruk sinchronisasiebande vir oorklanking by die Suid-Afrikaanse Uitsaaikorporasie en werk daarna by Principal Casting as rolverdelingsregisseur. Mettertyd gaan dit so goed dat sy en ’n vennoot, Margie Fischer, die maatskappy koop en selfs ’n Kaapse tak oopmaak. In 2000 verlaat sy hierdie werk en trek terug Kaap toe, waar sy enige vryskutwerk doen wat die huur kan betaal. So doen sy rekenaarwerk by Intec, warm die gehoor op by die program Liriekeraai, koördineer deelnemers by Liriekeraai en werf en keur deelnemers vir die televisieprogram “Greed”. As gevolg van hierdie produksiewerk bel Casper de Vries haar met die versoek om die produksie van die “Casper Rasper Show” waar te neem, waarvoor sy vir drie maande terugtrek Johannesburg toe. Sy speel in ’n paar tonele in hierdie reeks en ook die opvolgreeks en begin weer op die verhoog optree in produksies soos “Doller as kop-af”, “Jong Dames Dinamiet” en “Anna se Engel”. Die gevolg is dat sy weer voltyds terug is in die bedryf. Sy stig die beslote korporasie Handyminds in 1995 en bestuur dit saam met Marietjie Rossouw. Hierdie veelsydige besigheid doen soos die naam aandui feitlik enigiets wat deur ’n flink brein bedink kan word. Aktiwiteite sluit in industriële teater, die reël van korporatiewe funksies, vervaardiging van teaterproduksies, regie, skryf of verwerking van teatertekste en optredes as seremoniemeester. Marion is ook baie betrokke by vervaardigingswerk vir die televisie.
Wanneer fibriomalgie by haar gediagnoseer word, is sy onseker oor die impak van hierdie siekte op haar loopbaan. Sy besluit dus om weer haar dramastudies te hervat, sodat sy kan klas gee as sy nie meer in staat is om op te tree nie. In die tyd wat sy die universiteit verlaat het, verander die leerplan egter ingrypend en het al haar krediete reeds verval. Sy moet dus van vooraf begin met haar studies vir die B.Drama-graad, wat sy in 2015 aan die Universiteit van Stellenbosch verwerf. Sy bly in Kraaifontein in die Kaap.
Sy word veral bekend as skrywer en komediant wanneer sy haar bekende “Sussie”-stukke op kunstefeeste opvoer. “Sussie is nou suur”, die eerste een, debuteer in 2004 by die Klein Karoo Nasionale Kunstefees en word ook op DVD opgeneem. Daarna volg “Sussie rafel nou uit”, “Braaivleis, rugby, sunny skies en Sussie”, “Sussie: Survivor (Kuilsrivier)”, “Cirque du Sussie” en sy sluit hierdie karakter af met die opvoering van “Sussie: Cheers!” In laasgenoemde stuk kombineer sy die beste sketse uit haar vorige vertonings met enkele nuwe stukke. Saam met Chris Vorster skryf sy die komedie “Met die Holm gebore”, wat in 2010 by die Klein Karoo Nasionale Kunstefees debuteer en daarna werk sy vir al haar opvolgende solostukke saam met hom. “Holmakiesie” debuteer by 2012 se KKNK en “Holm: Ge-Marionneer” by 2013 se KKNK. In laasgenoemde stuk word marinade suksesvol aangewend as ’n metafoor vir die lewe se uitdagings. “HOL Marion!”, ’n stuk wat handel oor die gejaagdheid van die lewe, word in 2015 benoem vir ’n Fiësta-toekenning vir beste solovertoning. Hierna volg “Die Kaap is weer Holms”, wat in 2015 by die KKNK debuteer. Die tema is dat mens verantwoordelik is vir eie geluk en het ’n fokus op die goeie dinge wat mense vergeet wanneer hulle negatief raak. “Marion Holm vir beginners” bevat hoofsaaklik outobiografiese materiaal, waarin sy haar en haar familielede se karakters en ervarings maar ook staaltjies oor persoonlikhede soos Nataniël met die gehoor deel.
Beeton, Marisa “Die kind is nou groot” “Rapport” 24 Junie 2007
Bouwer, Anna-Retha “Sussie groet, maar lank lewe Marion!” “Plus” 21 Augustus 2009
Burger, Kobus “As ek kan lag, gaan dit beter” “Plus” 17 Mei 2007
Opperman, A.J. “Marion: Met haar ‘bakstene’ bou sy nuwe gehore” “Beeld” 15 Julie 2015
Pople, Laetitia “Marion maak die Kaap ‘Holms’” “Beeld” 2 Maart 2015
Van den Berg, Samantha “Komediant Holm vang ná 32 jaar graad” “Beeld” 10 Desember 2015
Visser, Grethe “Sussie trek stroom op” “Wapad” 27 September 2006
Blackburn, Cyril Maroela Media: http://maroelamedia.co.za/goeiegoed/goeie-nuus/luister-marion-holm-kry-dramagraad-op-50/
Marion Holm: http://www.marionholm.co.za/
Stellenbosch Universiteit: http://www.sun.ac.za/english/Lists/news/DispForm.aspx?ID=3299
↑ Samantha van den Berg se artikel in “Beeld” van 10 Desember 2015
↑ Boekkooi, Paul “Beeld” 21 Julie 2015
Ontsluit van "https://af.wikipedia.org/w/index.php?title=Marion_Holm&oldid=1984089"
Die bladsy is laas op 6 Mei 2019 om 11:30 bygewerk.